Nahi

Nahi, Nuhai, Nuha (nhy) – išminties dievas ir viena iš dviejų svarbiausių Samudo arabų dievybių (greta Rudos);Adam Zertal Z"l, Shay Bar. The Manasseh Hill Country Survey Volume 5: The Middle Jordan Valley, from Wadi Fasael to Wadi ‘Aujah, BRILL, 2019, p. 514. Nahi laikytas dievu protėviu, šalies valdovu, taip pat kupranugarių bei šulinių globėju.

Teigiama, kad Nahi galėjo būti ir Mėnulio dievybė. Vokiečių istoriko Dierk Lange teigimu, Nahi buvo Saulės dievybė, Ruda – Mėnulio dievybė, o Ataršamajinas buvo siejamas su Venera; šios dievybės esą sudarė triadą, kurią garbino šiaurinių arabų genčių konfederacija Yumu'il.Lange, Dierk (2004), Ancient kingdoms of West Africa: African-centred and Canaanite-Israelite perspectives : a collection of published and unpublished studies in English and French, J.H.Röll Verlag, p. 268-269. ISBN 9783897541153 Asirų įraše sutinkamas Nahi epitetas „pakylėtoji Saulė“; viena vertus iš to galima spręsti, kad ši dievybė buvo siejama su Saule, kita vertus, šis epitetas gali būti suprantamas perkeltine prasme – kaip nurodąs į išmintį.Retsö, Jan (2003), The Arabs in antiquity: their history from the Assyrians to the Umayyads (Illustrated ed.), Routledge, p. 602.

Dumato oazėje stovėjo Nahi statula.Нахи, Нухай // Мифологический словарь/Гл.ред. Е.М. Мелетинский - М.:'Советская энциклопедия', 1990 г.- 672 с.  Asirijos valdovas Senacheribas šią oazę užėmė, o Nahi, Rudos ir kitų dievų statulas išsigabeno į Nineviją. Asirai dar išsigabeno Ataršamajino, Dajos, Abir-ilu bei Atar kurumos statulas. Visgi vėliau šios statulos buvo sugrąžintos į Dumato oazę: dievų statulas (drauge su žyne, vardu Tabua) arabams grąžino karalius Esarhadonas. Po kurio laiko, arabams sukilus, asirai jas vėl išsigabeno.Retsö, Jan (2003), The Arabs in antiquity: their history from the Assyrians to the Umayyads (Illustrated ed.), Routledge, ISBN 9780700716791.

Esarhadono ir Ašurbanipalo įrašai laikomi ankstyviausiu žinių apie senovės arabų religiją šaltiniu.

 Šaltiniai 

Kategorija:Arabų mitologija